Pielikums Nr.2

Caurteku un grāvju tīrīšana un izbūve

lietus ūdeņu novadīšanai Staiceles pilsētā

**Tehniskā specifikācija**

1. **Pakalpojuma mērķis:**

Nodrošināt lietus notekūdeņu novadīšanas sistēmas izveidi, novadgrāvju tīrīšanu, rakšanu Alojas novada Staiceles pilsētā, atbilstoši MK noteikumiem Nr.714 “Melorācijas sistēmas ekspluatācijas un uzturēšanas noteikumi”.

1. **Prasības pakalpojuma izpildei:**

Lietus notekūdeņu novadīšanas sistēmas izveidi, novadgrāvju tīrīšanu un rakšanu Alojas novada Staiceles pilsētā jāveic pēc Pasūtītāja iesniegtās tehniskās specifikācijas un darbu apjomiem par pretendenta piedāvājumā cenu aptaujā izpildei norādītajiem būvdarbu izcenojumiem. Darba uzdevumā Pasūtītājs norāda objekta nosaukumu un remonta veicamo tehnoloģiju pēc cenu aptaujas pievienotās darbu specifikācijas.

**3. Caurtekas un konstrukcijas:**

**3.1. Darba apraksts**

Rakšanas darbiem nepieciešama rakšanas atļauja, saskaņota ar SIA “Alojas novada Saimniekserviss”, A/S “Lattelecom”, SIA “Latvenergo”. Caurteku tīrīšana, remonts un uzstādīšana ietver visus darbus, materiālus un iekārtas, kas nepieciešami, lai caurtekas iztīrītu un uzmontētu no jauna. Novadgrāvju rakšanas un tīrīšanas apjoms ir 282 m. Izraktā grunts jānolīdzina uz vietas, virsmu noplanējot. Veicot rakšanas darbus var rasties dažādi neizmantojami būvgruži (koku saknes, zari, akmeņi, būvkonstrukciju atlūzas), kurus jānogādā Uzņēmēja noteiktā atbērtnē.

**3.2. Materiāli**

Caurtekas – 3 (trīs) gab. 40 mm diametrā un 2,5 m garumā – apaļas, ražotas lietošanai autoceļos:

- polimēru – rievotas polipropēna (PP) trubas , caurtekas, kuru stiprības klase ir SN8.

Caurtekas būvbedres aizbēršanai lietojami ceļa klātnes būvniecībai piemēroti materiāli.

**4. Iekārtas**

Darbu izpildei nepieciešamās iekārtas vai mehānismus, kas nodrošina kvalitatīvu darba izpildi, izvēlas būvuzņēmējs, jo piekļuves vieta veicamo darbu izpildei ir ierobežota.

**5. Darba izpilde**

Caurtekas jāuzstāda Pasūtītāja norādītajās vietās. Caurteku attīrīšanā izraktā grunts izlīdzināma uz vietas.

Ja nav paredzēts citādi, tad minimālais uzbēruma augstums virs caurtekas, mērot jebkurā caurtekas šķērsgriezumā no caurtekas augstākā punkta līdz brauktuves virsmai, nedrīkst būt mazāks par 0,4 m, maksimālais garums nedrīkst būt lielāks par 3 m. Uzbūvēto caurtekas posmu pamata kvalitāte (biezums, dislokācija, sablīvējums) jāpārbauda pirms caurtekas posmu montāžas. Caurtekas posmu uzstādīšanas precizitāte (teknes atzīmes, dislokācija, asu nobīdes, montāžas kvalitāte) un hidroizolācijas darbu kvalitāte jāpārbauda pirms caurtekas aizbēršanas:

- caurtekas garums nedrīkst atšķirties vairāk nekā 50 cm no paredzētā;

- caurtekas teknes atzīmes nedrīkst atšķirties vairāk nekā ± 20 mm no paredzētā;

- caurtekas novietojums plānā nedrīkst atšķirties vairāk nekā ± 50 cm no paredzētā;

Caurtekas jāaizber vienmērīgi un pakāpeniski no abām pusēm. Aizbēršanai caurtekas tiešā tuvumā jālieto smilšaina grunts. Nedrīkst lietot akmeņainu grunti vai grunti ar atsevišķu akmeņu ieslēgumiem. Katrs slānis jāsablīvē vismaz līdz 96 % no Proktora blīvuma (LVS EN 13286-2). Slāņu biezums jānosaka atkarībā no lietotās grunts tipa un blīvēšanas iekārtām (ieteicamais viena slāņa biezums – ne vairāk kā 20 cm). Īpaša vērība jāpievērš sablīvēšanai tieši pie caurtekas. Ja nepieciešams, grunts iestrādes un sablīvēšanas laikā caurteka ir jāpieslogo, lai nepieļautu tās uzspiešanu uz augšu.

**6. Kvalitātes novērtējums**

Caurtekai jābūt tīrai visā tās garumā, brīvai no sanesumiem un priekšmetiem. Gala sienām jābūt atraktām, atsedzot to augšējo virsmu un fasādes daļu līdz caurtekas gultnes apakšējai daļai. Ceļa nogāžu virsmai un darba laikā skartai teritorijai jābūt noplanētai atbilstošā slīpumā.

**7. Darba daudzuma uzmērīšana**

Caurteku tīrīšanas apjoms uzmērāms, mērot visu caurtekas garumu.

Caurteku remonta vai uzstādīšanas darbu daudzums uzmērāms, mērot tikai saremontēto vai uzstādīto posmu garumu.

**8. Iekārtas**

Darbu izpildei nepieciešamās iekārtas vai mehānismus, kas nodrošina kvalitatīvu darba izpildi, izvēlas būvuzņēmējs.

**9. Darba izpilde**

Nojauktās vai demontētās konstrukcijas, nelietojamie materiāli, būvgruži u.c. jānogādā Uzņēmēja paredzētajā atbērtnē.

**10. Pakalpojuma rezultāts:**

Veikta lietus ūdens novadīšanas sistēmas izveide, novadgrāvju tīrīšana un rakšana Alojas novada Staiceles pilsētā, atbilstoši MK noteikumiem Nr.714 “Melorācijas sistēmas ekspluatācijas un uzturēšanas noteikumi”.